**z 12. júna 2024,**

**ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 358/2021 Z. z. o Národnom inštitúte pre hodnotu a technológie v zdravotníctve a o zmene a doplnení niektorých zákonov v znení neskorších predpisov**

**Národná rada Slovenskej republiky sa uzniesla na tomto zákone:**

**Čl. I**

Zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení zákona č. 719/2004 Z. z., zákona č. 353/2005 Z. z., zákona č. 538/2005 Z. z., zákona č. 660/2005 Z. z., zákona č. 282/2006 Z. z., zákona č. 522/2006 Z. z., zákona č. 12/2007 Z. z., zákona č. 215/2007 Z. z., zákona č. 309/2007 Z. z., zákona č. 330/2007 Z. z., zákona č. 358/2007 Z. z., zákona č. 530/2007 Z. z., zákona č. 594/2007 Z. z., zákona č. 232/2008 Z. z., zákona č. 297/2008 Z. z., zákona č. 461/2008 Z. z., zákona č. 581/2008 Z. z., zákona č. 192/2009 Z. z., zákona č. 533/2009 Z. z., zákona č. 121/2010 Z. z., zákona č. 34/2011 Z. z., nálezu Ústavného súdu Slovenskej republiky č. 79/2011 Z. z., zákona č. 97/2011 Z. z., zákona č. 133/2011 Z. z., zákona č. 250/2011 Z. z., zákona č. 362/2011 Z. z., zákona č. 547/2011 Z. z., zákona č. 185/2012 Z. z., zákona č. 313/2012 Z. z., zákona č. 421/2012 Z. z., zákona č. 41/2013 Z. z., zákona č. 153/2013 Z. z., zákona č. 220/2013 Z. z., zákona č. 338/2013 Z. z., zákona č. 352/2013 Z. z., zákona č. 185/2014 Z. z., zákona č. 77/2015 Z. z., zákona č. 140/2015 Z. z., zákona č. 265/2015 Z. z., zákona č. 429/2015 Z. z., zákona č. 91/2016 Z. z., zákona č. 125/2016 Z. z., zákona č. 286/2016 Z. z., zákona č. 315/2016 Z. z., zákona č. 317/2016 Z. z., zákona č. 356/2016 Z. z., zákona č. 41/2017 Z. z., zákona č. 238/2017 Z. z., zákona č. 257/2017 Z. z., zákona č. 266/2017 Z. z., zákona č. 336/2017 Z. z., zákona č. 351/2017 Z. z., zákona č. 87/2018 Z. z., zákona č. 109/2018 Z. z., zákona č. 156/2018 Z. z., zákona č. 177/2018 Z. z., zákona č. 192/2018 Z. z., zákona č. 345/2018 Z. z., zákona č. 351/2018 Z. z., zákona č. 35/2019 Z. z., zákona č. 139/2019 Z. z., zákona č. 221/2019 Z. z., zákona č. 231/2019 Z. z., zákona č. 398/2019 Z. z., zákona č. 125/2020 Z. z., zákona č. 264/2020 Z. z., zákona č. 392/2020 Z. z., zákona č. 81/2021 Z. z., zákona č. 133/2021 Z. z., zákona č. 252/2021 Z. z., zákona č. 310/2021 Z. z., zákona č. 358/2021 Z. z., zákona č. 540/2021 Z. z., zákona č. 2/2022 Z. z., zákona č. 67/2022 Z. z., zákona č. 125/2022 Z. z., zákona č. 266/2022 Z. z., zákona č. 267/2022 Z. z., zákona č. 390/2022 Z. z., zákona č. 392/2022 Z. z., zákona č. 420/2022 Z. z., zákona č. 518/2022 Z. z., zákona č. 285/2023 Z. z., zákona č. 293/2023 Z. z., zákona č. 309/2023 Z. z., zákona č. 530/2023 Z. z. a zákona č. 7/2024 Z. z. sa mení a dopĺňa takto:

1. V § 8a sa slová „najneskôr do 20. januára kalendárneho roka“ nahrádzajú slovami „v štvrťročných splátkach“, za prvú vetu sa vkladá nová druhá veta a tretia veta, ktoré znejú: „Štvrťročné splátky príspevku sú splatné v termínoch 20. januára, 20. apríla, 20. júla a 20. októbra kalendárneho roka. Výška štvrťročnej splátky je 25 % z výšky príspevku a zaokrúhľuje sa na eurocent nahor.“ a posledná veta sa vypúšťa.
2. V § 8b sa slová „najneskôr do 20. januára kalendárneho roka“ nahrádzajú slovami „v štvrťročných splátkach“, za prvú vetu sa vkladá nová druhá veta a tretia veta, ktoré znejú: „Štvrťročné splátky príspevku sú splatné v termínoch 20. januára, 20. apríla, 20. júla a 20. októbra kalendárneho roka. Výška štvrťročnej splátky je 25 % z výšky príspevku a zaokrúhľuje sa na eurocent nahor.“ a posledná veta sa vypúšťa.
3. V § 15a ods. 1 sa slová „najneskôr do 20. januára kalendárneho roka“ nahrádzajú slovami „v štvrťročných splátkach“ a na konci sa pripájajú tieto vety: „Štvrťročné splátky príspevku na činnosť inštitútu sú splatné v termínoch 20. januára, 20. apríla, 20. júla a 20. októbra kalendárneho roka. Výška štvrťročnej splátky je 25 % z výšky príspevku na činnosť inštitútu a zaokrúhľuje sa na eurocent nahor.“.
4. V § 15a ods. 2 a § 30 ods. 2 sa vypúšťa posledná veta.
5. V § 30 ods. 1 sa slová „najneskôr do 20. januára kalendárneho roka“ nahrádzajú slovami „v štvrťročných splátkach“ a na konci sa pripájajú tieto vety: „Štvrťročné splátky príspevku sú splatné v termínoch 20. januára, 20. apríla, 20. júla a 20. októbra kalendárneho roka. Výška štvrťročnej splátky je 25 % z výšky príspevku a zaokrúhľuje sa na eurocent nahor.“.
6. Za § 86zn sa vkladá § 86zo, ktorý vrátane nadpisu znie:

„§ 86zo

Jednorazový príspevok poukazovaný zdravotnou poisťovňou v roku 2024

(1) V roku 2024 je zdravotná poisťovňa povinná uhradiť jednorazový príspevok vo výške podľa prílohy č. 4 do 20. augusta 2024 na činnosť

a) operačných stredísk tiesňového volania záchrannej zdravotnej služby27a) na účet ministerstva zdravotníctva, ktorý je doplatkom k príspevku podľa § 8a,

b) národného centra27c) na účet ministerstva zdravotníctva, ktorý je doplatkom k príspevku podľa § 8b,

c) inštitútu18d) na účet inštitútu, ktorý je doplatkom k príspevku podľa § 15a,

d) úradu na účet úradu, ktorý je doplatkom k príspevku podľa § 30.

(2) Jednorazový príspevok podľa odseku 1 je nákladom na zdravotnú starostlivosť podľa § 6a ods. 2.“.

1. Zákon sa dopĺňa prílohou č. 4, ktorá vrátane nadpisu znie:

„Príloha č. 4

k zákonu č. 581/2004 Z. z.

Výška jednorazového príspevku podľa § 86zo

|  |  |  |  |
| --- | --- | --- | --- |
| Obchodné meno zdravotnej poisťovne | Všeobecná zdravotná poisťovňa, a. s. | DÔVERA zdravotná poisťovňa, a. s. | Union zdravotná poisťovňa, a. s. |
| Jednorazový príspevok na činnosť operačných stredísk tiesňového volania záchrannej zdravotnej služby | 5 351 860 eur | 2 350 279 eur | 758 878 eur |
| Jednorazový príspevok na činnosť národného centra | 5 887 046 eur | 2 585 307 eur | 834 765 eur |
| Jednorazový príspevok na činnosť inštitútu | 428 149 eur | 188 022 eur | 60 710 eur |
| Jednorazový príspevok na činnosť úradu | 5 351 860 eur | 2 350 279 eur | 758 878 eur |

“.

**Čl. II**

Zákon č. 358/2021 Z. z. o Národnom inštitúte pre hodnotu a technológie v zdravotníctve a o zmene a doplnení niektorých zákonov v znení zákona č. 266/2022 Z. z. a zákona č. 293/2023 Z. z. sa mení a dopĺňa takto:

1. V § 3 odsek 1 znie:

„(1) Hlavnou úlohou inštitútu je hodnotenie zdravotníckych technológií na účely kategorizácie liekov, zdravotníckych pomôcok a dietetických potravín2) (ďalej len „kategorizácia“), okrem generických liekov a biologicky podobných liekov.“.

Poznámka pod čiarou k odkazu 3 sa vypúšťa.

1. V § 3 ods. 5 písmeno c) znie:

„c) hodnotiť zdravotnícke technológie aj na iné účely ako na účely kategorizácie,“.

1. V § 3 ods. 5 sa vypúšťa písmeno d).

Doterajšie písmená e) až i) sa označujú ako písmená d) až h).

1. V § 3 ods. 6 písmeno a) znie:

„a) orgány Európskej únie,“.

1. V § 3 ods. 6 písmeno b) znie:

„b) zahraničné inštitúcie neuvedené v písmene a).“.

1. V § 3 odsek 7 znie:

„(7) Inštitút vykonáva vedecko-poradenskú činnosť na základe metód medicíny založenej na dôkazoch a štandardizovaných medzinárodne akceptovaných postupov.“.

1. V § 5 ods. 5 písmeno c) znie:

„c) má vysokoškolské vzdelanie najmenej druhého stupňa v študijnom odbore všeobecné lekárstvo alebo farmácia,“.

1. V § 5 ods. 5 písmeno e) znie:

„e) má najmenej päťročnú prax v oblasti medicíny alebo farmácie,“.

1. V § 5 ods. 5 písm. f) sa za slovom „technológie“ vypúšťa čiarka a vypúšťajú sa slová „alebo so zdravotnou poisťovňou s menej ako 100 % majetkovou účasťou štátu, ani od nich neprijímala majetkové plnenie alebo nemajetkové plnenie“.
2. V § 5 odsek 8 znie:

„(8) Riaditeľovi patrí za výkon jeho funkcie mesačná mzda vo výške štvornásobku priemernej mzdy v hospodárstve Slovenskej republiky zistenej Štatistickým úradom Slovenskej republiky (ďalej len „priemerná mzda“) za kalendárny rok dva roky predchádzajúci kalendárnemu roku, v ktorom sa mesačná mzda poskytuje, zaokrúhlená na celé euro nahor.“.

1. V § 5 ods. 10 sa za slovo „publicistickej,“ vkladá slovo „znaleckej,“.
2. V § 5 odsek 15 znie:

„(15) Minister zdravotníctva môže odvolať riaditeľa aj bez udania dôvodu.“.

1. V § 5 ods. 16 sa vypúšťajú slová „alebo odseku 15“.
2. V § 7 ods. 1 sa slovo „Dvoch“ nahrádza slovom „Troch“ a za slovom „komory“ sa vypúšťa čiarka a slovo „inštitútu“.

1. V § 7 ods. 2 prvej vete sa slová „posledných päť rokov“ nahrádzajú slovami „posledné tri roky“ a vypúšťajú sa slová „ani od neho neprijímala majetkové plnenie alebo nemajetkové plnenie,“.
2. V § 9 odsek 11 znie:

„(11) Člena dozornej rady môže minister zdravotníctva odvolať z jeho funkcie aj bez udania dôvodu.“.

1. V § 11 ods. 5 písm. c) sa slová „§ 3 ods. 5 písm. a), b), f), g) a i)“ nahrádzajú slovami „§ 3 ods. 5 písm. a), b), e), f) a h)“.
2. Za § 13 sa vkladá § 13a, ktorý znie:

„§ 13a

Prechodné ustanovenia k úpravám účinným od 1. augusta 2024

(1) Riaditeľ vymenovaný podľa predpisov účinných do 31. júla 2024 sa považuje za riaditeľa vymenovaného podľa tohto zákona účinného od 1. augusta 2024.

(2) Členovia komisie a členovia dozornej rady vymenovaní podľa predpisov účinných do 31. júla 2024 sa považujú za členov komisie a členov dozornej rady vymenovaných podľa tohto zákona účinného od 1. augusta 2024.“.

**Čl. III**

Tento zákon nadobúda účinnosť 1. augusta 2024, okrem čl. I bodov 1 až 5, ktoré nadobúdajú účinnosť 1. januára 2025.

prezident Slovenskej republiky

predseda Národnej rady Slovenskej republiky

predseda vlády Slovenskej republiky